
Szentendre Város Önkormányzat Képviselő-testületének

2005. május 18-i rendkívüli ZÁRT üléséről készült jegyzőkönyvéből

9. 
Előterjesztés a szentendrei belterületi 90/2. hrsz-ú önkormányzati tulajdonban álló ingatlanon elhelyezkedő, Lakatos Gyula által épített épület kiemeléséhez történő hozzájárulás megadásáról

Előadó: Miakich Gábor polgármester

Szentendre Város Önkormányzat Képviselő-testületének

206/2005. (V.18.) Kt. sz. határozata:
Szentendre Város Önkormányzat Képviselő-testülete

1.
hozzájárul ahhoz, hogy az Önkormányzat tulajdonát képező belterületi 90/2. hrsz-ú ingatlanon a Lakatos Gyula (…………….) által épített és az ő tulajdonát képező épület a DESIA Kft. (1048 Budapest, Intarzia u. 2.) által készített és a Szentendrei Körzeti Földhivatal által 2002. december 5-én záradékolt változási vázrajznak megfelelően, az újrazáradékoltatást követően kiemelésre kerüljön, és hogy a kiemelt épületre ráépítés címén Lakatos Gyula tulajdonjoga, a ráépítés miatt a 90/2. hrsz–ú telekből az épület által elfoglalt 79 m2 területre Lakatos Gyula földhasználati joga az ingatlan-nyilvántartásba bejegyzésre kerüljön;

2. felhatalmazza a Polgármestert a sürgősségi indítvány mellékletét képező szerződés aláírására;

3. felkéri a Polgármestert, hogy vizsgálja meg a kiemelt ingatlan alatti terület jogi sorsának rendezési lehetőségeit és a lehetséges megoldási módozatokat terjessze a Képviselő-testület elé. 

Felelős: 
Polgármester 

Határidő:
1-2. pont:
2005. július 25.


3. pont:
a Képviselő-testület 2005. szeptemberi ülése

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Vagyongazdálkodási Iroda – intézkedésre

3. Jogtanácsos – intézkedésre

4. Közgazdasági Iroda – intézkedésre

5. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. május 19. 

Kiss Beatrix 

jegyzőkönyvvezető

